Ο τροχός της ιστορίας γυρίζει και πάλι
στο βασίλειο του Εντόνγκο.
Ο αδερφός της Εντζίνγκα πέθανε.
Οι σχέσεις της με τον Κάσα, τον πολεμιστή των Ιμπανγκάλα,
χάλασαν και ο γάμος τους ακυρώθηκε.
Εντζίνγκα!
Οι συνέπειες της δολοφονίας του νεαρού μέλλοντα βασιλιά,
την ημέρα του γάμου τους.
Ήταν μια πράξη απαραίτητη,
ώστε να πάρει την εξουσία και να συνεχίσει το σχέδιό της
να διώξει τους Πορτογάλους από το Εντόνγκο μια για πάντα.
Όλα τα χρέη εξοφλήθηκαν.
Είσαι βασίλισσα τώρα.
Χαίρε, βασίλισσα Εντζίνγκα!
-Εντζίνγκα! -Εντζίνγκα!
ΑΦΡΙΚΑΝΕΣ ΒΑΣΙΛΙΣΣΕΣ
ΕΝΤΖΙΝΓΚΑ
ΝΗΣΙΑ ΚΙΝΤΟΝΓΚΑ
Η αγορά φαίνεται διαφορετική σήμερα.
Δεν είναι οι απλοί έμποροι.
Τώρα, στα 42 της,
η Εντζίνγκα είναι βασίλισσα. Είναι η ηγέτιδα όλου του τόπου.
Είναι επιτέλους υπεύθυνη για τη μοίρα του βασιλείου της, του Εντόνγκο.
ΕΝΤΟΝΓΚΟ, ΚΑΜΠΑΣΑ
Στο βασίλειο του Εντόνγκο,
από την ασφάλεια της στρατιωτικής βάσης στα νησιά Κιντόνγκα,
η Εντζίνγκα κυβερνά με τις αδερφές της, Κάμπου και Φούντζι.
Πολλοί ανταποκρίθηκαν στο κάλεσμά σου.
Οι κατάσκοποί μας λένε ότι ανταποκρίθηκαν ολόκληρα χωριά
και σου έστειλαν τους πιο δυνατούς.
Η Εντζίνγκα αναπτύσσει στρατό
προσεγγίζοντας τον κόσμο και λέγοντας
"Αφήστε με να γίνω η βασίλισσά σας".
Το γεγονός ότι παρουσιάστηκε ως επαναστάτρια ηγέτιδα
άρεσε πολύ στον κόσμο,
ειδικά σε όσους ένιωθαν ότι η υποδούλωση και βία των Πορτογάλων
υπονόμευε τις κοινότητές τους τότε.
Δημιουργεί άσυλο για τους λαούς, όχι μόνο τον δικό της,
αλλά και άλλων φυλών.
Ποιοι είναι;
Έφτασαν σήμερα το πρωί.
Μόνοι τους;
Οι οικογένειές τους σφαγιάστηκαν.
Οι Πορτογάλοι λεηλάτησαν το χωριό τους.
Όσους δεν σκότωσαν, τους πήραν μαζί τους στη Λουάντα.
Κρύφτηκαν στους θάμνους τρεις μέρες.
Είστε ασφαλείς τώρα.
Ένας αιματηρός θάνατος
δεν αρκεί για τον κυβερνήτη Σούζα.
Ακόμη δεν έχουμε αρκετό στρατό για να συνθλίψουμε τον Σούζα.
-Είναι αδίστακτος. -Ναι.
Ευχαριστώ, Φούντζι. Το ξέρω. Δεν χρειάζεται να μου το θυμίζεις.
Απλώς λέω ότι έχει άνδρες που είναι...
Άνθρωποι.
Όχι θεοί.
Αν και είμαστε λίγοι, μπορούμε να τους βλάψουμε.
Πώς;
Αυτοί είναι κυρίως αγρότες, ψαράδες, όχι στρατιώτες.
Παραδώσου, αν τα παράτησες.
Εντζίνγκα, λογικέψου.
Λογική είμαι.
Εσύ μπορεί να βλέπεις πολίτες και κατατρεγμένους.
Εγώ βλέπω έναν στρατό έτοιμο να υπερασπιστεί τη γη του.
Μην υποτιμάς τις ικανότητες κάποιου που αγωνίζεται για την οικογένειά του.
Ειδικά όταν δεν έχει τίποτα να χάσει.
Μην το παίρνεις προσωπικά.
Μιλάει ως βασίλισσα
με το βάρος του λαού της στους ώμους της,
όχι ως αδερφή μας.
Το ξέρω.
Δεν πιστεύει ότι η υποδούλωση απ' τους Πορτογάλους είναι εντάξει,
ότι ο λαός της μπορεί να αιχμαλωτιστεί.
Θα χρησιμοποιήσει, λοιπόν, ό,τι μέσο έχει.
Αυτό που συνειδητοποιεί η Εντζίνγκα,
και νομίζω ότι γνωρίζει καλά,
είναι ότι πρέπει ο λαός να αμφισβητήσει τις πρακτικές των Πορτογάλων.
Στέλνει αγγελιοφόρους σε διάφορες επαρχίες του Εντόνγκο
καλώντας τον κόσμο να επαναστατήσει,
να ενωθεί μαζί της ενάντια στους Πορτογάλους.
Υποδουλωμένοι άνθρωποι διαφεύγουν μαζικά από πορτογαλικές φυτείες.
Δραπετεύουν αιχμάλωτοι στρατιώτες,
που κρατούνται απ' τον πορτογαλικό στρατό.
Και σε μια κίνηση ενδεικτική της στρατηγικής της ευφυΐας,
η Εντζίνγκα κλείνει τους δρόμους
που οδηγούν στις αγορές
στις οποίες Πορτογάλοι άποικοι θα αγόραζαν σκλάβους.
ΛΟΥΑΝΤΑ, ΕΝΤΟΝΓΚΟ, ΚΑΜΠΑΣΑ
Η καταστροφή των δικτύων εμποδίζει τους Πορτογάλους
από το να μεταφέρουν τους αιχμαλώτους στη Λουάντα, τη βάση τους,
από όπου είτε τους διοχετεύουν σε παράκτιες φυτείες,
ή τους κάνουν σκλάβους στρατιώτες, ή τους στέλνουν εκτός Αφρικής
στο υπερατλαντικό δουλεμπόριο.
ΛΙΜΑΝΙ ΤΗΣ ΛΟΥΑΝΤΑ
Στη Λουάντα, ο νέος κυβερνήτης Φερνάο Ντε Σούζα
είναι έξαλλος από την απώλεια κερδών.
Ο νέος κυβερνήτης βλέπει
τον στρατό του να συρρικνώνεται
αλλά και την πρόσβαση στο δουλεμπόριο να μειώνεται
λόγω των δράσεων της Εντζίνγκα.
Οι Πορτογάλοι είναι έξαλλοι.
Αυτή η αναστάτωση έχει ως αποτέλεσμα να στοχεύσουν στην Εντζίνγκα.
Δεν φαίνεται ευχαριστημένος.
Ωραία.
Αν είναι θυμωμένος, δεν έχει τον έλεγχο.
Αν και οι Πορτογάλοι έχουν ανώτερο στρατό,
θεωρούν καλύτερο να διαπραγματευτούν
παρά να καταφεύγουν στη βία κάθε φορά,
γιατί η βία τελικά θα τους εξαντλήσει.
Λαμπρέ απεσταλμένε της Αυτού Εξοχότητας, κυβερνήτη Ντε Σούζα.
Καλώς ήρθατε.
Φέρνω μήνυμα.
Φέρνω μια διαταγή του κυβερνήτη.
Επιστρέψτε του την ιδιοκτησία του αμέσως.
Την ιδιοκτησία του; Ποια ιδιοκτησία του;
Τους σκλάβους.
Τους σκλάβους της Πορτογαλίας...
Ξέρεις πολύ καλά σε ποια ιδιοκτησία αναφέρομαι,
αφού εσύ και οι...
Συνέχισε.
Αφού εσύ και οι...
στρατιώτες σου...
έχετε ρημάξει κάθε σκλαβοπάζαρο από εδώ ως τη Λουάντα.
Πήρατε ιδιοκτησία που δεν σας ανήκει.
Οι σκλάβοι ανήκουν στον κυβερνήτη.
Σε παρακαλώ,
πες στον κυβερνήτη ότι ευχαρίστως θα του επιστρέψω την ιδιοκτησία, τους...
σκλάβους του.
Ωραία.
Θα επιστρέψω και θα του πω...
Το μόνο πρόβλημα είναι
ότι δεν τους έχω.
Τι πράγμα;
Δεν έχω σκλάβους.
Τι εννοείς δεν έχεις σκλάβους;
-Δεν μπορεί να πούλησες... -Ποτέ δεν είχα
σκλάβους.
Κοίτα γύρω σου.
Βλέπεις κανέναν σκλάβο εδώ;
Αν δεις, πες μου.
Θα τους επιστρέψω με χαρά στον κυβερνήτη.
Εμπρός!
Βλέπεις κανέναν σκλάβο εδώ;
Πες στον κυβερνήτη ότι δεν υπάρχουν σκλάβοι εδώ,
στο βασίλειό μου.
Συνοδεύστε τον καλεσμένο μας στον δρόμο με ασφάλεια.
Σκοτεινιάζει.
Δεν θέλουμε να χαθείς.
Να γίνεις ιδιοκτησία κάποιου άλλου.
Έτσι δεν είναι;
Ξέρουμε κι οι δύο ότι ο κυβερνήτης δεν θα χαρεί.
Ας είναι.
Είναι η πρώτη φορά εδώ και δεκαετίες
που το Εντόνγκο έχει το πάνω χέρι απέναντι στους Πορτογάλους,
και που αποτελεί μια υπολογίσιμη δύναμη.
ΛΙΜΑΝΙ ΤΗΣ ΛΟΥΑΝΤΑ
Οι Πορτογάλοι είχαν τρομοκρατηθεί.
Είναι επιζήμιο για ολόκληρη την Πορτογαλική Αυτοκρατορία.
Δεν αφορά μόνο την κατάκτηση του Εντόνγκο.
Μα τις αποικιακές τους κατακτήσεις στη Βραζιλία,
που, εκείνη την εποχή, ήταν από τις πλουσιότερες αποικίες στον κόσμο.
Χρειάζονται σκλάβους για να καλλιεργούν ζάχαρη, τον λευκό χρυσό,
ένα από τα πιο επικερδή αγαθά που υπήρχαν τον 17ο αιώνα.
Αλλά πετυχαίνοντας ένα τεράστιο πλήγμα για τους Πορτογάλους δουλέμπορους,
η Εντζίνγκα δεν κερδίζει μόνο τους υποδουλωμένους,
αλλά παίρνει στο πλευρό της και την ευγενή τάξη, τους σόμπα.
Οι Πορτογάλοι χρησιμοποιούν πολιτική βία για να δημιουργήσουν συμμαχίες
και να φοβάται ο κόσμος να τα βάλει μαζί τους.
Βασίστηκαν στους σόμπα, για να τους προμηθεύουν με δούλους,
αλλά επειδή η Εντζίνγκα αντιστάθηκε στην πορτογαλική κυριαρχία,
οι σόμπα άρχισαν να αρνούνται να πληρώνουν φόρο υποτέλειας.
Δεν λάβαμε φόρους υποτέλειας.
Οι σόμπα συνεχίζουν να συρρέουν μαζικά στην Εντζίνγκα.
Έτσι όπως πάμε, δεν θα έχουμε δούλους ούτε για δείγμα.
Μα την πίστη μου,
αυτή η βάρβαρη,
θα έπρεπε να είναι στα έγκατα ενός πλοίου με σκλάβους, καθ' οδόν προς Σαλβαδόρ,
μαζί με τους ελεεινούς συμπατριώτες της,
η παλιοκλέφτρα πόρνη!
Η Εντζίνγκα δεν έχει ιδέα τι την περιμένει.
Θα εξαπολύσουμε την οργή της Πορτογαλίας σ' αυτήν την παγανίστρια
ώσπου να μην έχει πού να κρυφτεί
μέσα σ' αυτήν την άθλια, ξεχασμένη γωνιά του κόσμου!
Πάση θυσία.
Η Εντζίνγκα ήταν τόσο επικίνδυνη για την προοπτική των Πορτογάλων στην περιοχή,
που αποφάσισαν να ξεφορτωθούν το πρόβλημα
που τους δημιουργούσε, μια για πάντα.
Είναι ο υπ' αριθμόν ένα δημόσιος κίνδυνος.
Είναι η στιγμή που ο κυβερνήτης Φερνάο Ντε Σούζα
παίρνει άδεια από την Καθολική Εκκλησία
να κηρύξει αυτόν τον "δίκαιο ιερό πόλεμο" εναντίον της.
ΝΗΣΙΑ ΚΙΝΤΟΝΓΚΑ
Κύριοι, το δάσος είναι γεμάτο άγριους.
Το έπαθλό μας είναι κοντά.
Θέλω να έρθετε από τα δυτικά,
και οι υπόλοιποι να με ακολουθείτε από πίσω.
Σήμερα παίρνουμε το έπαθλό μας.
Οι Πορτογάλοι ξεκινούν αιματηρή στρατιωτική εκστρατεία κατά της Εντζίνγκα.
ΝΗΣΙΑ ΚΙΝΤΟΝΓΚΑ
Μέσα σε δύο μήνες, εισχωρούν στην περιοχή της
και τελικά περικυκλώνουν το οχυρό της στα νησιά Κιντόνγκα.
Μας συνθλίβουν.
Υποχώρηση!
Πίσω στους θάμνους τώρα!
Οι Πορτογάλοι είναι ανελέητοι.
Νομίζει ότι μπορεί να τους νικήσει, αλλά δεν μπορεί.
Η πορτογαλική δύναμη πυρός είναι υπερβολική για τη Εντζίνγκα.
Χάνει πολλούς πολεμιστές.
Η Εντζίνγκα και ο λαός της απειλούνται με αφανισμό.
Πρόκειται για πλήρη καταστροφή.
Η Εντζίνγκα κρύβεται στη ζούγκλα στα νησιά Κιντόνγκα
και ξέρει ότι οι πιθανότητες να κερδίσει είναι εναντίον της.
Πρέπει να δει αν θα μείνει να πολεμήσει ή αν θα υποχωρήσει και θα ανασυγκροτηθεί.
Αύξησαν τα στρατεύματα.
Μιλούν και για αμοιβή...
Καλάθια με χέρια,
μύτες και κεφάλια των υπηκόων μου.
Και για σένα, Βασίλισσά μου.
Αντίδραση τέτοιου μεγέθους
σημαίνει ότι είσαι υπολογίσιμος αντίπαλος.
Οι πράξεις μιλούν πιο δυνατά από τα λόγια τους.
Και τι λένε;
Ότι είναι αιμοδιψείς,
άπληστοι, σκληροί δολοφόνοι;
Λένε ότι εσύ είσαι η βασίλισσα.
Νόμιμη, ισχυρή, αγαπητή.
Πολύ επικίνδυνη για να ζεις.
Αυτό δεν ήθελες;
Να ξέρουν ποια είσαι και να σε αναγνωρίσουν;
Λοιπόν,
η ευχή σου πραγματοποιήθηκε.
Αυτό που έχω
είναι ένας στρατός άρρωστος,
αποδεκατισμένος και εξαντλημένος.
Ξέρω ότι θα είναι πιστοί μέχρι τέλους.
Αλλά όχι έτσι.
Όχι ενώ οι Πορτογάλοι μυρίζονται τις αδυναμίες μας.
Τι λένε οι πρόγονοι;
Δεν μπορεί να μας έφεραν ως εδώ για να αποτύχουμε.
Ξέρουμε από τα ιστορικά αρχεία
ότι πρέπει να υποχωρήσει, αλλά δεν μπορεί να το κάνει χωρίς να ντροπιαστεί.
Αποφασίζει να συμβουλευτεί τους προγόνους,
και συγκεκριμένα τον αδερφό της.
Ενγκόλα Εμπάντε.
Βλέπεις πιο πολλά από εμάς.
Πιο μακριά από εμάς.
Οδήγησέ μας.
Τι λέει;
Υπομονή.
Ο αδερφός σου λέει ότι πρέπει να μείνεις ζωντανή για να πολεμήσεις, κόρη μου.
Λένε "Ζήσε πρώτα και πάλεψε άλλη μέρα".
Δεν μπορούμε να μείνουμε εδώ.
Αν έρχονται κι άλλοι στρατιώτες
και οι πρόγονοι συμφώνησαν
ότι πρέπει υποχωρήσουμε,
τότε πρέπει να φύγουμε απόψε.
Τώρα, στο σκοτάδι. Είναι επικίνδυνο να περιμένουμε.
Ξύπνα τους.
Οι πρόγονοι μίλησαν.
Η Εντζίνγκα χρησιμοποιεί την πνευματικότητα
για να δείξει στον λαό του Εντόνγκο, τους Ουμπούντου
ότι η προγονική γνώση και δύναμη
καθοδηγούν τις πολιτικές και στρατηγικές αποφάσεις της.
Η Εντζίνγκα και η συνοδεία της το σκάνε.
Παίρνει τη δύσκολη απόφαση
να αφήσει τις αδελφές της πίσω στα νησιά Κιντόνγκο,
στο στρατόπεδο, για να είναι ασφαλείς.
Σ' αυτό το σημείο, οι Πορτογάλοι παίρνουν τον έλεγχο μεγάλων τμημάτων
του βασιλείου της Εντζίνγκα, του Εντόνγκο.
Για να προστατέψει τον λαό της,
πρέπει να στραφεί στη διπλωματία.
Ποιος νομίζει ότι είναι ο βάρβαρος;
Το 1626, η Εντζίνγκα στέλνει τον Μουένε Λούμπο,
τον ανώτατο αξιωματούχο και διπλωμάτη στους Πορτογάλους,
για να προσπαθήσει να επιφέρει την ειρήνη.
Σας ευχαριστώ για την τιμή αυτής της ακρόασης.
Με την άδειά σας, επιτρέψτε μου να συστηθώ.
Είμαι ο Μουένε Λούμπο,
ειδικός απεσταλμένος της μεγαλειότητάς της
βασίλισσας Εντζίνγκα του Εντόνγκο.
Στέλνει τον ανώτερο αξιωματούχο της ως ένδειξη σεβασμού.
Ελπίζει έτσι να φέρει τους Πορτογάλους
στο τραπέζι των διαπραγματεύσεων.
Η βασίλισσα Εντζίνγκα στέλνει θερμούς χαιρετισμούς στην εξοχότητά σας.
Μου μήνυσε να σας ενημερώσω
ότι θα σας επιτρέψει την πρόσβαση στις αγορές,
με αντάλλαγμα τη δικαιωματική της αναγνώριση ως βασίλισσας.
Προσφέρουμε αυτά τα δώρα
ως ένδειξη καλής θέλησης από τη βασίλισσά μου.
Με την υπόσχεση για περισσότερα,
σε περίπτωση που καταλήξουμε σε μια αμοιβαία συμφωνημένη λύση.
Παρακαλώ, δείξτε στον καλεσμένο μας
πώς είναι μια αμοιβαία συμφωνημένη λύση.
Φυλακίζουν τον Μουένε Λούμπο
και μετά τον εκτελούν με δημόσιο αποκεφαλισμό.
Αλλά οι Πορτογάλοι δεν είχαν τελειώσει ακόμα.
Οι Πορτογάλοι θα κάνουν τα πάντα
για να μην μπορέσει να συνεχίσει την αποστολή της.
Πρέπει να βρουν ποια αδυναμία θα μειώσει τη δύναμη της Εντζίνγκα εκ των έσω.
Βασίλισσά μου.
Μίλα! Τι έγινε;
Οι Πορτογάλοι κατέστρεψαν το στρατόπεδο.
Πολλοί έχασαν τη ζωή τους.
Η Φούντζι, η Κάμπου...
Οι αδερφές μου. Τι απέγιναν;
Τις πήραν.
Τι έκαναν;
Όχι.
Όχι, σας παρακαλώ.
Πρόγονοί μου, σας παρακαλώ.
Όχι.
Σας παρακαλώ, όχι.
Οι αδελφές της αιχμαλωτίζονται
από τους Πορτογάλους σαν διαπραγματευτικό χαρτί.
Οι αδελφές της είναι οι πιο κοντινοί άνθρωποι στη ζωή της.
Είναι τρομακτικό.
Τις έχουν αιχμαλωτίσει οι Πορτογάλοι,
που έχουν δείξει μόνο βίαιη περιφρόνηση
για πολλούς ηγέτες του Εντόνγκο στο παρελθόν.
Αρκετά.
Σήκω, Εντζίνγκα.
Οι πρόγονοί σου σε χρειάζονται όρθια.
Ναι.
Έτσι.
Είναι συντετριμμένη
και πρέπει να σκεφτεί τι να κάνει
και πρέπει να γνωρίζει τι θα της ζητήσουν
για να πάρει πίσω τις αδερφές της.
Θα κατασκηνώσουμε εδώ απόψε.
Αύριο, πάμε να βρούμε τους Ιμπανγκάλα.
Γυρίζουμε στον Κάσα;
Όχι, ο Κάσα είναι παιδί. Θα πάω στον αρχηγό Κασάντζε.
Βασίλισσά μου, είναι συνετό αυτό;
-Ο Κασάντζε είναι... -Δεν είναι άντρας για παιχνίδια.
Δεν έχω επιλογή.
Είναι ο μόνος
που μπορεί να μου δώσει ό,τι χρειάζομαι
για να χτυπήσω τους Πορτογάλους.
Διατίθεσαι να πληρώσεις το τίμημα;
Ναι.
Δεν στέλνεις τράγο να παλέψει με λιοντάρι.
Θέλω πίσω τις αδερφές μου.
Θέλω να φύγουν οι Πορτογάλοι από τη χώρα μου.
Όλοι τους!
Η Εντζίνγκα αποδυναμώνεται όταν οι δυνάμεις της μειώνονται.
Πρέπει να ανακτήσει τη βάση της.
Χρειάζεται άντρες, στρατό,
και χρειάζεται κάποιον που θα βοηθήσει
να εξασφαλίσει ότι οι εχθροί δεν θα πάρουν άλλη ζωή,
ή άλλον συγγενή της.
Με την πλάτη στον τοίχο, αποφασίζει να κάνει ένα δραστικό βήμα,
και να συμμαχήσει με τον αρχηγό των Ιμπανγκάλα, τον Κασάντζε.
Ο Κασάντζε είναι ο πιο ισχυρός ηγέτης των Ιμπανγκάλα.
Η δύναμη του Κασάντζε είναι μεγαλύτερη από κάθε άλλου ηγέτη των Ιμπανγκάλα.
Έχει μια τεράστια βάση ισχύος 80.000 στρατιωτών
που η Εντζίνγκα ξέρει ότι μπορεί να προσεγγίσει.
Λένε ότι είναι απίστευτα βίαιος, κανίβαλος και επικίνδυνος.
Είναι επίσης ο εχθρός που επιτέθηκε στο Εντόνγκο πριν από επτά χρόνια.
ΠΕΡΙΟΧΗ ΤΩΝ ΙΜΠΑΝΓΚΑΛΑ
Σε αυτό το σημείο, οι Ιμπανγκάλα του Κασάντζε
φιλοδοξούν να εγκαταλείψουν τον νομαδικό τρόπο ζωής τους
και να εγκατασταθούν κάπου.
Έχουν και οι δύο κάτι που θέλει ο άλλος.
Εκείνος έχει τον ισχυρό στρατό που αυτή χρειάζεται
και η Εντζίνγκα ξέρει πώς να του χτίσει ένα βασίλειο.
Είναι η τελευταία της ελπίδα.
Αν συνάψει τη συμμαχία, θα εδραιώσει την εξουσία της
και θα γίνει η μεγαλύτερη απειλή στην περιοχή.
Είσαι κόρη της μητέρας σου.
Δηλαδή;
Νομίζεις ότι ήταν εύκολο να είναι
με έναν ισχυρό άντρα σαν τον πατέρα σου;
Πιο ισχυρό από αυτόν εδώ.
Κάλεσέ την.
Με το πνεύμα της μητέρας σου πρέπει να πορευθείς τώρα, όχι με του πατέρα σου.
Μπορεί να είναι ένας περήφανος,
σκληρός πολεμιστής των Ιμπανγκάλα...
αλλά παραμένει άντρας.
Δεν θα τον συναντήσω ως γυναίκα βασιλιάς.
Αλλά ως βασίλισσα.
Πάνω απ' όλα είμαι γυναίκα.
Προς το παρόν.
Ήρθα
να βρω καταφύγιο
και να συνάψω συμμαχία
με τον μόνο άντρα στο βασίλειο που μπορεί πραγματικά
να νικήσει τους Πορτογάλους.
Η μεγάλη Εντζίνγκα
ζητά την προστασία μου από τους Πορτογάλους.
Και σε αντάλλαγμα, θα πολεμήσω πιστά στο πλευρό σου.
Με τι;
Με...
ψυχή.
Και ό,τι εφόδια
επιθυμεί να μου δώσει ο μέγας αρχηγός Κασάντζε.
Έχω πολεμήσει πολλές φορές με τους Ιμπανγκάλα.
Δεν τους απογοήτευσα ποτέ.
Ωραία τα λες.
-Ευχαριστώ. -Αλλά τα λόγια σου
δεν αρκούν για να μπεις στο στρατόπεδό μας.
Τι θα χρειαστεί;
Έχω δύο όρους.
Ένα, θα γίνεις γυναίκα μου.
Εγώ είμαι ο ηγέτης αυτού του στρατοπέδου.
Και υπάρχει χώρος μόνο για έναν ηγέτη, όχι για δύο.
Δεν θα μου κάνεις ό,τι έκανες στον Κάσα.
Και δεύτερον;
Ξεφορτώσου το αυτό.
Δεν θέλω να το βλέπω στο χέρι σου.
Τα σύμβολα εξουσίας σου δεν έχουν βαρύτητα εδώ.
Η Εντζίνγκα έχει τελετουργικά αντικείμενα,
όπως πολλοί βασιλιάδες στην Αφρική.
Έχω ένα βασιλικό περιδέραιο. Έχω ένα βασιλικό σκήπτρο.
Η Εντζίνγκα έχει τη ζώνη της, τη λούνγκα,
που συμβολίζει τη δύναμη που έχει ως γυναίκα βασιλιάς.
Πέτα την.
Ξέρει ότι για να δυναμώσει τον στρατό της και να πάρει πίσω τις αδερφές της,
πρέπει να κάνει κάποιες θυσίες.
Μια στρατηγική που εφαρμόζει σε όλη της τη ζωή
είναι ότι οικειοποιείται
πλευρές ξένων κουλτουρών για να πετύχει αυτό που θέλει.
Και αυτό είναι μοναδικό γνώρισμα
της Εντζίνγκα ως ηγέτιδας.
Είπες ότι θέλεις να πολεμήσεις,
να ηγηθείς μιας ομάδας ανδρών μου.
Δεν μπορείς χωρίς τον τίτλο.
Έτσι, αποφάσισα να σε διορίσω βασίλισσα Εντζίνγκα.
Οπλαρχηγό και Μεγάλη Πολεμίστρια.
Αλλά...
Αλλά τι;
-Κι άλλοι όροι; -Με ξέρεις πολύ καλά.
-Θα είμαστε εξαιρετικό ζευγάρι. -Τι θέλεις από μένα, Κασάντζε;
Όχι μόνο εγώ.
Εμείς.
Θα δώσεις όρκο αίματος.
Δείξε ότι είσαι μία από εμάς.
Κάν' το τώρα και ό,τι σου υποσχέθηκα θα γίνει δικό σου.
Πρέπει να αποδείξει
ότι είναι αποφασισμένη να γίνει πραγματικά Ιμπανγκάλα.
Πρέπει να περάσει κάποιες τελετουργικές διαδικασίες.
Πρέπει να πιει το αίμα ενός ανθρώπου.
Αυτή η στιγμή στη βιογραφία της Εντζίνγκα
έχει προκαλέσει διαμάχες ως προς το αν ανήκει σε ιστορικά αρχεία
ή στη μυθολογία της Εντζίνγκα.
Σε ποιο βαθμό έγινε κανίβαλος Ιμπανγκάλα;
Έτρωγε ανθρώπινη σάρκα;
Έκανε ανθρωποθυσίες;
Οι πορτογαλικές πηγές
δαιμονοποιούν τους Ιμπανγκάλα ως βάρβαρους κανίβαλους.
Οι Πορτογάλοι
χρησιμοποίησαν τη δυσφήμιση για να βάλλουν την Εντζίνγκα.
Κατά τη γνώμη μου,
κανείς δεν έτρωγε ανθρώπινες καρδιές.
Η Εντζίνγκα δεν έφαγε την καρδιά κανενός.
Αφού έγινε αρχηγός των Ιμπάνγκλα,
η Εντζίνγκα στρέφει το μυαλό και την ενέργεια της στις κατακτήσεις.
Τι είναι;
Θέλω κάτι ακόμα.
Κι άλλο;
Μια βάση.
Θες να μιλήσουμε για τον πόλεμο τώρα;
Ναι.
Έχεις ήδη βάση.
-Εδώ. -Θέλω τη δική μου βάση.
Αρκετά δυνατή για να σχεδιάζω και να χτίζω
και να χτυπάω τους Πορτογάλους εκεί που πονάνε.
Γιατί έχω την αίσθηση ότι ξέρεις ήδη πού τη θες;
Θέλω το Ματάμπα για βάση μου.
Αν σου δώσω αυτό που θες,
τι θα πάρω σε αντάλλαγμα;
Τι θέλεις, Κασάντζε;
Τι μπορώ να δώσω στον παντοδύναμο Κασάντζε;
Εσένα θέλω.
-Με έχεις ήδη. -Την αφοσίωσή σου.
-Έχεις... -Όχι, Εντζίνγκα.
Άκου.
Θες να καταστρέψεις τους Πορτογάλους;
Θέλω το δικό μου βασίλειο.
Ένα δυνατό βασίλειο.
Και θέλω...
Να μ' εμπιστευτείς;
-Ότι θα είμαι... -Πιστή.
Πάντα.
Μπορώ να σ' εμπιστευτώ;
Κασάντζε.
Είμαι γυμνή στο κρεβάτι σου.
Δεν έχω τίποτα να κρύψω.
Δώσε μου
χιλιάδες
από τους πιο δυνατούς άντρες σου.
Θα σου δώσω ένα βασίλειο.
Είμαστε σύμφωνοι.
Βασίλισσά μου του Ματάμπα.
Η κατάκτηση του Ματάμπα είναι απαραίτητη για την Εντζίνγκα
στρατηγικά, πολιτικά και στρατιωτικά.
ΜΑΤΑΜΠΑ
Βρίσκεται στα σύνορα με το βασίλειο του Εντόνγκο.
Από εδώ μπορεί να εξαπολύει επιθέσεις
και να παρενοχλεί πραγματικά τους Πορτογάλους.
Με τους άντρες του Κασάντζε,
ξεκινά την τετραετή επιχείρηση κατάκτησης του Ματάμπα.
Κι εκεί είναι που θεμελιώνει
τη νέα της εδαφική βάση.
ΒΑΣΙΛΕΙΟ ΤΟΥ ΜΑΤΑΜΠΑ
Τώρα, στην ηλικία των 53 ετών,
η Εντζίνγκα ηγείται ενός συνδυαστικού στρατού
από χιλιάδες πολεμιστές Ιμπανγκάλα και Ουμπούντου.
Εισβάλλει στο βασίλειο και τελικά φτάνει στην πρωτεύουσα,
όπου βρίσκεται η βασίλισσα του Ματάμπα.
Όχι!
Δεν είμαστε Πορτογάλοι.
Δεν φερόμαστε έτσι στους ευγενείς.
Ακόμα και στην ήττα.
Είπα...
Πάμε στον Κασάντζε να το λύσουμε τώρα;
Κουφός είσαι;
Φύγε όσο έχεις ακόμα πόδια.
Δεν μπορούν να σου κάνουν κακό. Μη φοβάσαι.
Κι εσύ;
Πρέπει να σε φοβόμαστε;
Εξορίζεσαι.
Αλλά μην ανησυχείς.
Θα είσαι ασφαλής για λίγο εκεί που σε στέλνω.
Μπορείς να κυβερνάς για λογαριασμό μου, αλλά δεν μπορείς να ξανάρθεις εδώ
χωρίς την άδειά μου.
Το Ματάμπα είναι δικό μου τώρα.
Κατάλαβες;
Όπως επιθυμείς.
-Η κόρη μου κι εγώ θα φύγουμε... -Η κόρη σου θα μείνει εδώ.
Τι πράγμα;
Είναι πολύ νέα.
Έχει πολλά να μάθει ακόμα.
-Σου είναι άχρηστη. -Εγώ θα το κρίνω αυτό.
Μην ανησυχείς.
Εφόσον φύγεις
και κάνεις ό,τι σου προστάζει η βασίλισσά σου,
θα είναι ασφαλής.
-Περίμενε. -Έχεις τον λόγο μου.
Δεν είναι προσωπικό.
Πρέπει να γίνει.
Μπορείς να φύγεις τώρα.
Σε παρακαλώ.
Φύγε, είπα!
Μόνο εμένα έχει.
Σε παρακαλώ. Μόνο εμένα έχει!
Όχι!
Το να πάρει την κόρη της Μουόνγκο
θα ήταν δύσκολη αλλά απαραίτητη απόφαση για την Εντζίνγκα.
Θα εξασφάλιζε ότι η Μουόνγκο δεν θα επέστρεφε ποτέ στο Ματάμπα.
Τώρα είναι η βασίλισσα του βασιλείου.
Η Εντζίνγκα πρέπει να πάρει δύσκολες αποφάσεις
για να εξασφαλίσει την ελευθερία
και την κυριαρχία του λαού της.
Η Εντζίνγκα εκανε τρομερή επιστροφή.
Τώρα είναι αρχηγός των Ιμπανγκάλα, τρομερή πολεμίστρια βασίλισσα,
που διοικεί έναν στρατό περίπου 100.000 δυνατών ατόμων,
αλλά το σημαντικό είναι ότι οι αδερφές της είναι ακόμη στα χέρια των Πορτογάλων.
Θα σας σώσω σύντομα, αδερφές μου.
Υποτιτλισμός: Νίνα Ζβε